Sizinijus

Sizinijus (; ~650–708 m. vasaris) – popiežius, kurio tarnystė truko apie tris savaites.

Biografija 

Sizinijus buvo asiras. Surinktų aukų skurdumas jam valdant (42 svarai aukso ir 310 svarų sidabro, tai mažai palyginus su aukomis kitų popiežių valdymo metu) rodo, kad Sizinijus galbūt buvo kilęs ne iš aristokratų.

Sizinijus buvo išrinktas popiežiumi vadinamosios bizantinės popiežystės metu, kai popiežių tvirtindavo Bizantijos imperatorius. Jis perėmė pareigas po popiežiaus Jono VII. Tarp Jono VII ir Sizinijaus valdymo buvo trijų mėnesių sede vacante tarpsnis. Sizinijus buvo įšventintas 708 m., apie sausio 15 d. 

Sizinijus po išrinkimo išbuvo popiežiumi tik 20 dienų, nes, pasak Katalikų enciklopedijos „nors jis buvo taip pažeistas podagros, kad net pats negalėjo pavalgyti, sakoma, kad jis buvo stiprios dvasios vyras, nes sugebėjo rūpintis miesto gerove.“ 
Jis spėjo:
 pašventinti Korsikos vyskupą; 
 įsakyti degti kalkes, reikalingas Romos sienų atstatymui. Sizinijaus suplanuotą sienų remontą atliko popiežius Grigalius II. 

Sizinijus buvo palaidotas Romos senojoje Šv. Petro bazilikoje. Po Sizinijaus mirties praėjus mažiau kaip 2 mėnesiams popiežiumi tapo Konstantinas. Konstantinas irgi buvo asiras, manoma, kad galbūt jis buvo Sizinijaus brolis.

Nuorodos 

Popiežiai